dancezone.dk giver fredagsøl
2016-11-25 14:00 - 15:30 | House of Innovation, Jernbanegade 27, 6000 Kolding
Der er i sandhed noget at fejre!

Kom til fredagsøl hos dancezone.dk

Efter 4 helt crazy år for vores lille familie, kan jeg slet ikke beskrive, hvor taknemmelig jeg er for at have fået muligheden for at restarte mit firma i et 6 ugers iværksætterforløb hos House of Innovation, mens jeg går ledig! De 6 uger er snart slut og det vil jeg gerne markere ved at invitere dig og din familie til at komme og fejre følgende med mig:

1. Min danseportal relanceres 25. november 2016

2. Jeg blev raskmeldt 3. juni 2016

3. Og ja... så blev jeg 40 år i januar - og det er jeg klar til at fejre nu, inden jeg fylder 41:-)

4. Det er længe siden, jeg har set mange af jer.... og jeg savner jer!!

Jeg vil være vært ved en fredagsøl og lidt guf for jer, der kan være i Kolding i tidsrummet 14.00-15.30.

Omkring kl. 15.00 vil jeg gerne takke huset, min mentor og de mange lejere i kontorfællesskabet for en super god tid.

Sted:

House of Innovation, Jernbanegade 27, 6000 Kolding. Gratis parkering på Slotsø-siden af Kolding Bibliotek eller i P-huset ved Middelfart Sparekassen.

Gaveønsker:

Ingen! Gaven er at du vil komme og hygge sammen med mig og fejre livets mangfoldighed.
